###  Szombathely Megyei Jogú Város

####  Közgyűlésének

 Gazdasági és Városstratégiai Bizottsága

 9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2017. április 24-i ülésének*

jegyzőkönyvéből

**Javaslat a "Városfejlesztési alap-Képviselői keret" 2017. évi költségvetésben biztosított 63 000 eFt-os előirányzatának felhasználására**

**Előadó:** Lakézi Gábor, a Városüzemeltetési Osztály vezetője

**142/2017 (IV.24.) GVB. sz. határozat**

A Gazdasági és Városstratégiai Bizottság az előterjesztésben foglaltakat megtárgyalta, a szükséges fedezet biztosítását - a „Városfejlesztési alap -Képviselői keret” előirányzat terhére - az alábbiak szerint támogatja:

* Ágh Ernő képviselő úr benyújtott kérelme alapján – a 2016. évi költségvetésben biztosított „Városfejlesztési Alap – képviselői keret” maradványa terhére – 100.000,- Ft-ot biztosít Marosits József verseskötetének megjelentetéséhez.
* Molnár Miklós alpolgármester úr benyújtott kérelme alapján - a 2017. évi költségvetésben biztosított „Városfeljesztési Alap - képviselői keret” terhére – 800.000,- Ft-ot biztosít a Szombathelyi Parkfenntartó és Temetkezési Kft. (9700 Szombathely, Jászai Mari utca 2.) részére a Karmelita utcában lévő Nyugdíjas Bérlők Háza előtti terület rendbetételére vonatkozó költségek fedezésére.
* Kelemen Krisztián képviselő úr benyújtott kérelme alapján - a 2017. évi költségvetésben biztosított „Városfejlesztési Alap - képviselői keret” terhére – 2.000.000,- Ft-ot biztosít a Joskar-Ola városrészen zöldterület fejlesztése céljából padok és utcabútorok kihelyezésére a Kommunális és Környezetvédelmi Irodával egyeztetett módon.
* Kelemen Krisztián képviselő úr benyújtott kérelme alapján - a 2017. évi költségvetésben biztosított „Városfejlesztési Alap - képviselői keret” terhére – 1.000.000,- Ft-ot biztosít a Joskar-Ola Alapítvány részére a 2017-es Joskar-Ola Napok Kulturális és Sport Fesztivál rendezvény lebonyolításának támogatása és a „YO-Kupon” program támogatása céljából, annak érdekében, hogy a Joskar-Ola lakótelepen élő gyermekek ingyen vehessék igénybe a rendezvény ideje alatt a vidámparkot. Alapítványok esetében az önkormányzati forrásátadásról szóló 47/2013. (XII.4.) önkormányzati rendelet 1. § (5) bekezdése alapján pénzeszközt átadni kizárólag a Közgyűlés döntése alapján lehet, ezért a támogatáshoz a Gazdasági és Városstratégiai Bizottság döntése mellett a Közgyűlés jóváhagyása is szükséges.
* Koczka Tibor alpolgármester úr benyújtott kérelme alapján - a 2017. évi költségvetésben biztosított „Városfejlesztési Alap - képviselői keret” terhére – 600.000,- Ft-ot biztosít a Krisztus Király Plébánia (Szombathely, Szent Imre herceg u. 18.) részére a plébánia mögött új járda megépítésére.
* Dr. Kecskés László képviselő úr benyújtott kérelme alapján - a 2017. évi költségvetésben biztosított „Városfejlesztési Alap - képviselői keret” terhére – 400.000,- Ft-ot biztosít az Oladi Plébánia és Közösségi Ház kertrendezéséhez és kerti eszköztároló létesítéséhez.
* Dr. Kecskés László képviselő úr benyújtott kérelme alapján - a 2017. évi költségvetésben biztosított „Városfejlesztési Alap - képviselői keret” terhére – 100.000,- Ft-ot biztosít a Remény Alapítvány Oladi Általános Iskola játszóterének felújításához.

**Felelős**: Dr. Puskás Tivadar polgármester

 Molnár Miklós alpolgármester

 Lendvai Ferenc, a Gazdasági és Városstratégiai Bizottság elnöke

 Dr. Károlyi Ákos jegyző

 (a végrehajtásért: Lakézi Gábor Városüzemeltetési Osztály vezetője,

 Stéger Gábor Közgazdasági és Adó Osztály vezetője)

**Határidő**: azonnal

Lendvai Ferenc sk.

 a bizottság elnöke

Kivonat hiteléül:

 Keringer Klaudia

 jegyzőkönyvvezető